Plantain betul

Plantain betul (atau umumnya pisang tanduk)Pisang Tanduk / Horn Banana - Herbalwise Holdings. Dicapai pada 2022-08-19 ialah kumpulan kultivar genus Musa (pisang dan plantain) yang ditempatkan dalam Kumpulan genom AAB. Istilah "plantain" ini merujuk pada kesemua kultivar pisang yang selalu dimakan selepas dimasak berbanding mentah (lihat pisang olah), atau boleh merujuk pada ahli lain subkumpulan kultivar Musa, macam plantain Pasifik, sungguhpun di Afrika, tiada kelainan yang jelas dibuat untuk kededuanya, yang mana ia sering dimasak. Punti betul boleh dipecahkan kepada empat kumpulan berdasarkan jenis sikatnya: punti French, French Horn, False Horn dan Horn. 

Setiap jenis sikat mempunyai kelainan kultivar yang digabungkan dengannya:
 Kultivar French: 'Obino l'Ewai' (Nigeria), 'Nendran' (India), 'Dominico' (Colombia)
 Kultivar French Horn: 'Batard' (Cameroon), 'Mbang Okon' (Nigeria)
 Kultivar False Horn: 'Agbagba' and 'Orishele' (Nigeria), 'Dominico-Harton' (Colombia)
 Kultivar Horn: 'Ishitim' (Nigeria), 'Pisang Tandok' (Malaysia)

 Taburan 

Pisang tanduk merupakan makanan ruji di Afrika Timur dan Tengah (Cameroon), Amerika Tengah, kepulauan Caribbean dan di utara, persisiran Amerika Selatan (seperti Colombia, Venezuela, dll). Pisang tanduk mempunyai daya tarikan sebagai makanan dan buah-buahan yang ada sepanjang tahun, maka ia dijadikan masakan untuk semua musim.

 Kegunaan 

Pisang tanduk sedap digoreng, direbus, dipanggang, dikukus atau dibakar. 

Di negara-negara Amerika Tengah dan kepulauan Caribbean, pisang tanduk digoreng, direbus atau dimasukkan ke dalam sup. Di Kerala, pisang tanduk yang ranum, dikukus dan dimakan sebagai sarapan. Di Ghana, pisang tanduk dijadikan sebagai masak rebus. Selain itu, pisang tanduk yang ranum digaul dengan rempah digoreng dengan minyak kelapa sawit atau minyak kacang tanah. 

Di selatan Amerika Syarikat, terutama di Texas, Louisiana dan Florida, pisang tanduk dibakar atas gril. Di Guatemala, pisang tanduk direbus, dilenyek dan disumbat dengan kacang hitam yang dimaniskan. Kemudian, digoreng bersama minyak jagung atau minyak bunga matahari.  Di Puerto Rico, Republik Dominica dan Cuba, pisang tanduk direbus, dilenyek dan kemudian dimakan bersama telur goreng untuk sarapan.

 Rujukan 


Kategori:Pisang